FC Stade Nyonnais

Stade Nyonnais – Šveicarijos futbolo klubas iš Niono.

Istorija 
Klubo ištakos siekia 1905 m., kai paaugliai Oscar Aeby, Edmond Delay, Emile Aeby ir Pierre Robin subūrė komandą žinomą kaip Bluet. XX amžiaus pradžioje futbolas sparčiai populiarėjo Nione ir visoje Šveicarijoje. Pirmasis klubas Nione buvo dabar nebeveikiantis FC Nyon, įkurti Fortuna Nyon, Nyon-Sport ir Rive. Iš pradžių Bluet ekipa namų rungtynes žaidė vietinės Niono katalikų bažnyčios kieme. Aikštelės matmenys neatitiko reikalavimų, todėl 1906 m. persikėlė į Place Perdtemps aikštę (dabar paversta automobilių stovėjimo aikštele). Vietos valdžia nesutiko leisti grupei berniukų (vyriausiam žaidėjui tuo metu buvo 18 metų) žaisti futbolą viešoje erdvėje, tad teko ieškotis kito stadiono. Pirmuosius keturis sezonus ekipa varžėsi Coup de Léman (FC Nyon organizuotos varžybos), kuriame varžėsi visi Romandijos klubai. 

Būta kelių ekipos pavadinimo pakeitimų, o 1907 m. klubas galiausiai tapo FC Stade Nyonnais. Po dviejų metų „Stade Nyonnais“ buvo priimtas į „Association Cantonale Vaudoise de Football“, regioninę futbolo asociaciją Vo kantone. Klubas varžėsi antroje varžybų pakopoje ir iškovojo pirmąjį titulą, kai 1910 m. tapo diviziono čempionais. Les Nyonnais, kaip jie dažnai vadinami, įstojo į Šveicarijos futbolo asociaciją 1918 m., pasibaigus Pirmajam pasauliniam karui.

Iki 1924 m. klubas žaidė Perdtemps aikštėje, o nuo 1924 m. rungtyniavo naujai pastatytoje aikštelėje Marense, Nione. 

1924–1925 m. tapo Romandijos (prancūziškai kalbančio Šveicarijos regiono) čempionais ir buvo perkelti į Antrą nacionalinę lygą.

Nuo 1925–1926 m. komanda žaidė antrojoje Šveicarijos futbolo lygoje. Tais pačiais metais varžėsi įžanginiame Šveicarijos taurės turnyre, jame pateko į aštuntfinalį. 

1926 m. Jeanas Wirzas, Stade Nyonnais prezidentas, įkūrė klubo jaunimo akademiją. 

Nuo 1931–1932 m. sezono rungtyniavo trečioje pakopoje. Vėlesniais dešimtmečiais klubo pagrindinė ekipa tai iškrisdavo į ketvirtą pakopą, tai vėl rungtyniavo trečiojoje.

1998–1999 ir 1999–2000 m. sezonuose po ilgos pertraukos vėl rungtyniavo tuometinėje Nationalliga B (II pakopa).

2001 m. klubas surengė rungtynes su Madrido „Real“, jose pasiekė rekordinį lankomumą, kai mačą stebėjo 6 800 žiūrovų. Rungtynėse žaidė aukšto lygio žaidėjai, tokie kaip Zinedine Zidane.

2007 m. Šveicarijos futbolo taurės turnyre sugebėjo patekti į ketvirtfinalį. Jame Les Nyonnais pralaimėjo Superlygos klubui FC Basel rezultatu 0:2.

2007–2008 m. tapo Promotion lygos (1. Liga Promotion) nugalėtojais ir buvo perkelti į aukštesnį divizioną.

Nuo 2008–2009 m. sezono rungtyniavo Challenge League. 2008–2009 m. ir 2009–2010 m. sezonuose likdavo keturioliktoje vietoje, o 2010–2011 m. sezone buvo šešti. 2011–2012 m. užėmė dvyliktą vietą, tačiau dėl Šveicarijos futbolo lygų pertvarkos, šešios ekipos prasčiausios ekipos buvo perkeltos į naujai suformuotą divizioną.

Nuo 2012–2013 m. sezono rungtyniavo Promotion League. 2022–2023 m. buvo antri Promotion League ir pateko į aukštesnį divizioną.

Nuo 2023–2024 m. sezono rungtyniavo Challenge League (II pakopa).

Pasiekimai 
 1. Liga Promotion (III)
  Antroji vieta (1): 2022–2023 m.

 Šveicarijos futbolo taurė
 Ketvirtfinalis: 2006–2007 m.

Sezonai 

|}

Stadionas 

1991 m. buvo atidarytas dabartinis klubo stadionas „Stade Colovray“, talpinantis 7 200 žiūrovų, iš kurių 860 sėdimos vietos. Aikštyną sudaro trys natūralios ir dvi dirbtinės dangos aikštelės. 

Šalia sporto komplekso, Ženevos ežero pakrantėje, įsikūrusi Europos futbolo asociacijos UEFA būstinė.

Klubo spalvinė gama 

 Aprangų gamintojai
 nežinomi metai – Macron;
 nežinomi metai – Adidas;

Apranga 
Sportinės aprangos pokyčiai
 Namuose žaidžia juoda geltona apranga.

Garsesni žaidėjai 
  Adrian Dante Ursea, saugas;
  Massimo Lombardo, saugas;

Sudėtis 
Atnaujinta: 2023 m. rugpjūčio 8 d.

Išnašos

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Stade Nyonnais